5. 3. 84 Επίσημη Εφημερίδα των Ευρωπαϊκών Κοινοτήτων Αριθ. C 62/73 
Πρόταση κανονισμού (ΕΟΚ) του Συμβουλίου για τη θέσπιση των γενικών κανόνων σχετικά με 
τη χορήγηση πριμοδότησης υπέρ των παραγωγών πρόβειου κρέατος και για την κατάργηση του 
κανονισμού (ΕΟΚ) αριθ. 2643/80 
(84/C 62/45) 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, 
Έχοντας υπόψη: 
τη συνθήκη για την ίδρυση της Ευρωπαϊκής Οικονομικής 
Κοινότητας, 
τον κανονισμό (ΕΟΚ) αριθ. 1837/80 του Συμβουλίου της 
27ης Ιουνίου 1980 περί κοινής οργανώσεως αγοράς στον 
τομέα του πρόβειου και αιγείου κρέατος ('), όπως τροπο­
ποιήθηκε τελευταία από τον κανονισμό (ΕΟΚ) αριθ , 
και ιδίως το άρθρο 5 παράγραφος 7, 
την πρόταση της Επιτροπής, 
Εκτιμώντας: 
ότι το άρθρο 5 του κανονισμού (ΕΟΚ) αριθ. 1837/80 προ­
βλέπει ότι, για να αντιμετωπισθεί η ενδεχόμενη απώλεια 
εισοδήματος, χορηγείται πριμοδότηση προς όφελος των 
παραγωγών πρόβειου κρέατος" ότι, ως εκ τούτου, είναι 
αναγκαίο να ορισθούν οι δικαιούχοι του μέτρου αυτού' 
ότι οι προβατίνες πρέπει να επιλέγονται σύμφωνα με κρι­
τήρια που ομοιάζουν όσο το δυνατόν περισσότερο με τα 
κριτήρια που χρησιμοποιήθηκαν στο πλαίσιο της οδηγίας 
82/177/ΕΟΚ του Συμβουλίου της 22ας Μαρτίου 1982 
σχετικά με τις στατιστικές έρευνες για τους πληθυσμούς 
προβατοειδών και αιγοειδών που πραγματοποιούνται 
από τα κράτη μέλη (2)' 
ότι, για λόγους καλής διοικητικής διαχείρισης, πρέπει να 
προβλέπεται η αναβολή της καταβολής της πριμοδότησης 
για την επόμενη περίοδο όταν το κατά μονάδα ποσό 
είναι ελάχιστο, 
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: 
Άρθρο 1 
Κατά την έννοια του παρόντος κανονισμού νοείται ως: 
1. Παραγωγός πρόβειου κρέατος: 
α) ο κάτοχος μεμονωμένης γεωργικής εκμετάλλευ­
σης, φυσικό ή νομικό πρόσωπο, που επιδίδεται στην εκτροφή τουλάχιστον δέκα προβατίνων 
στην επικράτεια ενός και μόνο κράτους μέλους, 
με εξαίρεση την Ελλάδα όπου το ελάχιστο όριο 
θα είναι πέντε προβατίνες' 
β) ομάδα φυσικών ή νομικών προσώπων που προ­
βαίνει στην από κοινού χρησιμοποίηση των 
μέσων γεωργικής παραγωγής για την από κοι­
νού εκτροφή τουλάχιστον δέκα προβατίνων 
στην επικράτεια ενός και μόνο κράτους μέλους. 
2. Προβατίνα η οποία έχει επιλεγεί για πριμοδότηση: 
Όλα τα θηλυκά του είδους των προβατοειδών τα 
οποία έχουν οχευθεί για πρώτη φορά, καθώς και 
αυτά που έχουν γεννήσει τουλάχιστον μία φορά, 
εξαιρουμένων αυτών που προορίζονται για ανανέ­
ωση, τα οποία βρίσκονται στην εκμετάλλευση κατά 
την ημερομηνία καταθέσεως της αιτήσεως. 
Άρθρο 2 
Η πριμοδότηση, που καταβάλλεται ανά προβατίνα και 
αναφέρεται στο άρθρο 5 του κανονισμού (ΕΟΚ) αριθ. 
1837/80, καταβάλλεται μόνο όταν το επίπεδο της υπερ­
βαίνει ποσό που πρέπει να καθορίζεται σύμφωνα με τη 
διαδικασία που προβλέπεται στο άρθρο 26 του εν λόγω 
κανονισμού' σε αντίθετη περίπτωση, το ποσό της πριμο­
δότησης προστίθεται στο ποσό της πριμοδότησης που 
καταβάλλεται ανά προβατίνα για την επόμενη περίοδο 
στην ή στις σχετικές περιοχές. 
Άρθρο 3 
Ο κανονισμός (ΕΟΚ) αριθ. 2643/80 καταργείται. 
Άρθρο 4 
Ο παρών κανονισμός αρχίζει να ισχύει την τρίτη ημέρα 
από τη δημοσίευση του στην Επίσημη Εφημερίδα των 
Ευρωπαϊκών Κοινοτήτων. 
Εφαρμόζεται από την έναρξη της περιόδου εμπορίας που 
αρχίζει το 1984. 
(') ΕΕ αριθ. L 183 της 16. 7.1980, σ. 1. 
(2) ΕΕ αριθ. L 81 της 27. 3.1982, σ. 35. Ο παρών κανονισμός είναι δεσμευτικός ως προς όλα τα 
μέρη του και ισχύει άμεσα σε κάθε κράτος μέλος.